

 REPUBLIKA HRVATSKA

ŠIBENSKO-KNINSKA ŽUPANIJA

 

 **G R A D**  *Š I B E N I K*

Klasa: 402-02/25-01/01

Urbroj: 2182-1-05/1-25-3

Šibenik, 31. siječnja 2025.

Na temelju članka 53. Statuta Grada Šibenika („Službeni glasnik Grada Šibenika“, broj 2/21) i članka 20. Pravilnika o financiranju javnih potreba Grada Šibenika („Službeni glasnik Grada Šibenika“, broj 9/18 i 2/22), gradonačelnik Grada Šibenika donosi

**ODLUKU**

**o osnivanju i imenovanju Povjerenstva za procjenu programa/projekata prijavljenih**

**na Javni natječaj za financiranje programa/projekata javnih potreba**

 **Grada Šibenika za 2025. godinu**

1. Imenuje se Povjerenstvo za procjenu programa/projekata prijavljenih na Javni natječaj za financiranje programa/projekata javnih potreba Grada Šibenika za 2025. godinu u područjima tehničke kulture i udruga civilnog društva.
2. U Povjerenstvo se imenuju:

- Dario Kulušić, za predsjednika,

- Marina Jurković, za člana i

- Goran Pauk, za člana.

1. Članovi Povjerenstva dužni su potpisati izjavu o nepristranosti i povjerljivosti.
2. Zadaća Povjerenstva iz točke 2. ove Odluke je ocjenjivanje prijava koje su ispunile formalne uvjete Javnog natječaja za financiranje programa/projekata javnih potreba Grada Šibenika za 2025. godinu, sukladno kriterijima koji su propisani Pravilnikom o financiranju javnih potreba Grada Šibenika.

Na temelju prijedloga Povjerenstva, konačnu odluku o odabiru programa/projekata javnih potreba natječajnih programskih područja donosi gradonačelnik, a bit će objavljena na web stranici Grada Šibenika.

1. Ova Odluka stupa na snagu danom donošenja, a bit će objavljena u „Službenom glasniku Grada Šibenika“.

 GRADONAČELNIK

 Željko Burić dr.med.

Dostaviti:

1. [www.sibenik.hr](http://www.sibenik.hr)

2. “Službeni glasnik Grada Šibenika”

3. Imenovanim članovima

4. Gradonačelnik Grada Šibenika – ovdje

5. Upravni odjel za društvene djelatnosti – ovdje

6. Arhiv - ovdje